CELEX: 32017R1472
Language: mt
Date: 2017-08-11 00:00:00
Title: Regolament ta' Implimentazzjoni tal-Kummissjoni (UE) 2017/1472 tal-11 ta' Awwissu 2017 dwar il-klassifikazzjoni ta' ċerti oġġetti fin-Nomenklatura Magħquda

15.8.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 210/1
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/1472
      tal-11 ta' Awwissu 2017
      dwar il-klassifikazzjoni ta' ċerti oġġetti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata, parzjalment jew kollha kemm hi fuqha, jew li żżid xi sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra marbutin mal-kummerċ tal-oġġetti.
               
            
                  (3)
               
               
                  Skont dawk ir-regoli ġenerali, l-oġġetti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jiġi stipulat li l-informazzjoni tariffarja vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      L-oġġetti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata f'konformità mal-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-11 ta' Awwissu 2017.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali
            
            
               Direttorat Ġenerali għat-Tassazzjoni u l-Unjoni Doganali
            
         
      
      
         (1)  ĠU L 269, 10.10.2013, p. 1.
      
         (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
         ANNESS
         
                     Deskrizzjoni tal-oġġetti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Virga tal-aluminju (magħrufa bħala “virga tal-aluminju għad-doċċa”) li tintuża biex tiddendel purtiera magħha. Hija magħmula minn żewġ tubi vojta tal-aluminju. It-tubu ż-żgħir jidħol fit-tubu l-aktar wiesa'. Il-virga tista' tiġi estiża u tinkludi mekkaniżmu b'molla tal-azzar ġewwa t-tubu l-wiesa', maħsuba biex timbotta t-tubi lejn il-ħitan.
                     L-oġġett huwa ppreżentat mingħajr purtiera jew anelli.
                     Ara l-istampa (*1)
                     
                  
                  
                     8302 41 90 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda u mill-kliem tal-kodiċi tan-NM 8302 , 8302 41  u 8302 41 90 .
                     Il-klassifikazzjoni taħt is-subintestatura 7615 20  bħala “oġġetti għall-kamra tal-banju” hija eskluża għaliex l-oġġett ma għandux il-karatteristiċi oġġettivi ta' oġġett iddiżinjat għal kamra tal-banju. Huwa adatt għall-użu fi kwalunkwe post ġewwa bini, pereżempju, biex purtiera tiddendel quddiem tieqa jew bieb.
                     Minħabba l-karatteristiċi oġġettivi tiegħu (il-mekkaniżmi tal-molla kif ukoll il-fatt li jista' jiġi estiż; il-kostruzzjoni li tiflaħ biss piżijiet ħfief eż. purtiera) l-oġġett huwa ddiżinjat bħala virga għall-purtieri u mhux virga sempliċi tal-aluminju tat-intestatura 7604 , Il-vireg tal-purtieri huma klassifikati fl-intestatura 8302  (ara wkoll in-Noti ta' Spjegazzjoni dwar is-Sistema Armonizzata għall-intestatura 8302 , it-tieni paragrafu, (D), (5)).
                     Il-klassifikazzjoni taħt il-kodiċi tan-NM 8302 41 10  bħala “tagħmir ta' metall ta' valur baxx għall-bibien” jew taħt il-kodiċi NM 8302 41 50  bħala “tagħmir ta' metall ta' valur baxx għat-twieqi u għat-twieqi Franċiżi” hija eskluża għaliex l-oġġett ma għandux il-karatteristiċi oġġettivi li jindikaw li huwa maħsub għall-użu ma' waħda jew l-oħra.
                     Għaldaqstant, l-oġġett irid jiġi kklassifikat taħt il-kodiċi tan-NM 8302 41 90  bħala “fornituri oħrajn tal-metall ta' valur baxx, tagħmir u oġġetti simili oħrajn tajbin għall-bini”.
                  
               
            
         
            (*1)  L-istampa hija biss għal finijiet ta' informazzjoni.